Dikgwebo tse nyane di kgothalletswa ho kopa thuso

"Re ikemiseditse ho fedisa tlhokeho ya mesebetsi le bofuma, empa re boetse re na le maikarabelo a ho hodisa moruo," ho rialo Letona Ndabeni-Abrahams.Ha a bua Sebokeng sa Batjha sa SheTradesZA se sa tswa tshwarelwa Tshwane,  letona le itse boleng bo hodimodimo ba TREP ke miliyone e le nngwe ya diranta, karolo enngwe ya yona ke e o e fiwang mme enngwe ke e o e kadi ngwang.Bahwebi ba metsesetoropo kapa ba mahaeng ba ka kopa thuso, ho kenyeletsa le thuso ya tjhelete, ka foromo e tlwaelehileng e hlahang ho Lefapha la Ntshetsopele ya Dikgwebo tse Nyane (SEDA), Lefapha la Matlole a Dikgwebo tse Nyane (SEFA), Letlole la Ntshetsopele ya Naha (NEF) le Lefapha la Ntshetsopele ya Batjha ba Naha (NYDA). Beng ba dikgwebo ba tlameha e be Maafrika Borwa hore ba kgone ho etsa dikopo.Dithuso tse latelang di teng bakeng sa bahwebi ba fihlellang dipehelo tse boletsweng.• Lenaneo la mabaka a manyane le mabenkele a dipompong• Lenaneo la tshehetso ya dikgwebo tsa ho kobolla le ho penta dipalangwang le ho teha dikoloi (mmoho le mabenkele a manyane a ikemetseng a rekisang dikarolo tsa dipalangwang le bahwebi ba banyane ba dikoloi)• Lenaneo la tshehetso ya dilakga• Lenaneo la tshehetso ya dikgwebo tsa diaparo, letlalo le masela• Lenaneo la dikgwebo tse hlahisang dihlahiswa tsa ho itlhokomela • Lenaneo la tshehetso ya di-spaza-shopo• Lenaneo la tshehetso ya dikgwebo tsa di-tshisa nyama le dijo tse phehi lwengO ka ingodisa ho  smmesa.gov.za. mme o fane ka Lesedi le hlokehang.Jwalo ka matsapa a ho etsa bonnete ba hore metjha ya tshehetso ya tjhelete bakeng sa dikgwebo tse nyane e ba metle mme e ba bobebe, mmuso o ntse o sebetsana le ho kopanya ditheo bakeng sa dikgwebo tse nyane ho etsa setheo se le seng. "Hajwale re motjheng wa ho kopanya SEFA le SEDA ha mmoho le Khamphane ya Ntshetsopele ya Dibanka tsa Mahatammoho."Lenaneo la SheTrades Ndabeni-Abrahams o itse ka metjha e fapaneng, mmuso o thusitse lekala la dikgwebo tse nyane ho hola le ho theha mesebetsi."Lefapha la Ntshetsopele ya Dikgwebo tse Nyane le SEDA ba thehile tshebedisano mmoho le Setheo sa Matjhaba sa Dikgwebo (ITC), ho tlisa SheTradesZA Afrika Borwa, le ho theha SheTradesZA Hub.“Leano lena le ikemiseditse ho matlafatsa dikgwebo tsa basadi hore di se sitiswe ho etsa kgwebo ka naheng, ka dinaheng tsa setereke le ka dinaheng tsa matjhaba. SheTradesZA Hub e tshehetsa bahwebi ba basadi ba 10 000 ba Afrika Borwa ka ho ba matlafatsa ka tsebo ya kgwebo le tlhodisano bonyane sebaka sa dilemo tse nne," ho rialo letona.Bahwebi ba basadi ba ka bang 3 000 ba Maaforika Borwa ba se ba ingodisitse ho SheTradesZA Hub mme ba fumana dithuto ka inthanete.SheTradesZA Hub e tla ntlafatsa phihlello ya matsete bakeng sa dikgwebo tsa basadi le ho ntshetsapele menyetla ya mesebetsi.“Ho nka karolo ha lefapha le SEDA ho SheTradesZA Hub ho bontsha boitlamo ba rona ntshetsong pele le ho netefatsa matlafatso ya moruo wa basadi ka hara Afrika Borwa,” ho rialo Ndabeni-Abrahams.
